На основу члана 41. Закона о професионалној рехабилитацији и запошљавању особа са инвалидитетом („Службени гласник РС”, бр. 36/09 и 32/13), Решења Комисије за контролу државне помоћи број 401-00-00028/2020-01/2 од 05.03.2020. године и Одлуке о расписивању I Јавног позива за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2020. години број 401-00-00136/1/2020-15 од 06.03.2020. године

****

**Република Србија**

**МИНИСТАРСТВО ЗА РАД, ЗАПОШЉАВАЊЕ, БОРАЧКА И**

**СОЦИЈАЛНА ПИТАЊА**

**расписује**

**I ЈАВНИ ПОЗИВ**

**за доделу средстава за побољшање услова рада у предузећима за**

**професионалну рехабилитацију и запошљавање особа са инвалидитетом**

**у 2020. години**

1. **ПРЕДМЕТ ОГЛАШАВАЊА**

Предузећима за професионалну рехабилитацију и запошљавање особа са инвалидитетом се, у складу са чланом 41. Закона о професионалној рехабилитацији и запошљавању особа са инвалидитетом, додељују средства по јавном позиву за подршку развоју конкурентности рефундацијом трошкова плаћеног репроматеријала у периоду од 01. јула 2019. године до 31. децембра 2019. године непосредно повезаних са делатношћу предузећа, а сагласно одобрењу за спровођење мера и активности професионалне рехабилитације.

Средства по овом јавном позиву обезбеђена су у укупном износу од 125.000.000,00 динара и представљају регионалну државну помоћ за оперативно пословање, осим у случају предузећа за професионалну рехабилитацију и запошљавање особа са инвалидитетом која се сматрају привредним субјектом у тешкоћама, у складу са чланом 2. Уредбе о правилима за доделу државне помоћи („Службени гласник РСˮ, бр. 13/10, 100/11, 91/12, 37/13, 97/13 и 119/14), којима се по овом позиву додељује de minimis државна помоћ.

Mаксимални износ средстава који се може одобрити предузећу по овом јавном позиву је 10.000.000,00 динара.

1. **УСЛОВИ ЗА ПОДНОШЕЊЕ ЗАХТЕВА**

Право на подношење пријаве по овом јавном позиву имају предузећа за професионалну рехабилитацију и запошљавање особа са инвалидитетом са дозволом за рад под условом да:

* се не налазе на списку послодаваца Инспектората за рад код којих су приликом инспекцијских надзора затечена лица на фактичком раду (рад на „црно”) у периоду од доношења одлуке о додели средстава по II Јавном позиву за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2019. години до истека рока за подношење пријаве по овом јавном позиву;
* у законским роковима измирују обавезе по основу пореза и доприноса за обавезно социјално осигурање.

1. **ПОДНОШЕЊЕ ПРИЈАВЕ**

За доделу средстава по овом јавном позиву предузећа за професионалну рехабилитацију и запошљавање особа са инвалидитетом подносе пријаву на прописаном обрасцу који је саставни део јавног позива и може се преузети на сајту www.minrzs.gov.rs или у просторијама Министарства за рад, запошљавање, борачка и социјална питања, Београд, Немањина 22-26.

Уз пријаву се доставља и следећа документација:

1. Табеларни преглед реализованих набавки репроматеријала у посматраном периоду, по месецима;
2. Фактуре за плаћен репроматеријал у периоду од 1. јула 2019. године до 31. децембра 2019. године;
3. Извод из банке као доказ да су достављене фактуре плаћене;
4. Списак запослених на дан 31. јануар 2020. године;
5. Списак запослених особа са инвалидитетом са степеном и врстом инвалидитета на дан 31. јануар 2020. године;
6. Извештај о пословању за 2019. годину;
7. Извештај о реализацији плана пословања за период јул - децембар 2019. године;
8. План пословања за период јануар - јун 2020. године;
9. Изјава да ли је предузеће за исте правдане трошкове добило и по ком основу државну помоћ;
10. Подносиоци захтева који аплицирају за регионалну државну помоћ достављају изјаву да предузеће није привредни субјект у тешкоћама, а предузећа која се сматрају привредним субјектом у тешкоћама достављају изјаву о свакој другој de minimis државној помоћи која је предузећу додељена у текућој и претходне две фискалне године;
11. Доказ о измиреним порезима и доприносима, односно уверење Пореске управе о измиреним доспелим обавезама, не старије од 30 дана од дана објављивања позива.

Пријава са комплетном документацијом подноси се почев од дана објављивања јавног позива на адресу Министарство за рад, запошљавање, борачка и социјална питања, Сектор за заштиту особа са инвалидитетом Немањина 22-26, 11000 Београд,са назнаком „I Јавни позив за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2020. години”.

Јавни позив отворен је 15дана од дана објављивања на сајту Министарства за рад, запошљавање, борачка и социјална питања [www.minrzs.gov.rs](http://www.minrzs.gov.rs)

1. **ДОНОШЕЊЕ ОДЛУКЕ О ДОДЕЛИ СРЕДСТАВА**

Додела средства предузећу по овом јавном позиву омогућава конкурентније иступање предузећа на тржишту и доприноси смањењу трошкова пословања предузећа, а као основ за доделу средстава, односно за рефундацију трошкова непосредно повезаних са делатношћу предузећа, плаћени репроматеријал.

Критерујум за доделу средстава по овом јавном позиву је број и структура запослених особа са инвалидитетом на дан 31. јануар 2020. године.

Новооснованим предузећима за професионалну рехабилитацију и запошљавање особа са инвалидитетом која испуњавају услове за доделу средстава максимално се може одобрити:

* до 500.000,00 динара за предузећа којима је дозвола за рад издата у периоду од 1. јануара 2019. године до 31. децембра 2019. године,
* до 1.000.000,00 динара за предузећа којима је дозвола за издато у периоду од 1. јануара 2018. године до 31. децембра 2018. године.

Предузећима којима је у 2019. години додељена државна помоћ за оперативно пословање износ средстава умањује се за 5% уколико је припадајући износ исти или већи од одобреног износа по II Јавном позиву за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2019. години, док се предузећима која су смањила број запослених особа са инвалидитетом у односу на дан 30. јун 2019. године припадајући износ средстава по овом јавном позиву умањује за 10%.

Умањење државне помоћи за оперативно пословање не односи се на новооснована предузећа.

Процену пријава и испуњеност услова за одобравање средстава по овом јавном позиву врши комисија коју решењем образује министар, а према упутству за оцену и вредновање поднетих пријава.

У разматрање се неће узети непотпуне и неблаговремене пријаве и пријаве поднете од стране неовлашћених лица.

Одлуку о додели средстава по овом јавном позиву доноси министар на основу предлога који сачињава комисија.

Пренос додељених средстава предузећима врши се након доношења одлуке о додели средстава.

|  |  |
| --- | --- |
| **Подносилац пријаве** |  |
| **Датум** |  |
| **Заводни број** |  |

## ОБРАЗАЦ ПРИЈАВЕ

по I Јавном позиву за доделу средстава за побољшање услова рада у предузећима за

професионалну рехабилитацију и запошљавање особа са инвалидитетом у 2020. години

## ПОДАЦИ О ПОДНОСИОЦУ ПРИЈАВЕ

|  |  |  |
| --- | --- | --- |
| Назив предузећа | | |
| Седиште | Адреса | |
| Матични број | |  |
| ПИБ | |  |
| Шифра делатности | |  |
| Број наменског подрачуна код надлежне филијале Управе за трезор | |  |
| Директор | |  |
| Телефон/факс/e-mail адреса | |  |

## 2. ПОДАЦИ О ПРИЈАВИ

|  |  |
| --- | --- |
| Врста државне помоћи | de minimis државна помоћ  регионална државна помоћ |
| Намена средстава | рефундација репроматеријала |
| Износ средстава који се потражује |  |

**3. ПОДАЦИ О ЗАПОСЛЕНИМ ОСОБАМА СА ИНВАЛИДИТЕТОМ ПРЕМА СТЕПЕНУ И ВРСТИ ИНВАЛИДИТЕТА, НА ДАН 31. ЈАНУАР 2020. ГОДИНЕ**

|  |  |
| --- | --- |
| **Статус особе са инвалидитетом** | **Број особа са инвалидитетом** |
| Процена радне способности - 2. степен |  |
| Лица којима је, у складу са прописима о пензијском и инвалидском осигурању, издато решење за рад под посебним условима |  |
| Категорисана омладина - лако ментално ометена лица |  |
| Категорисана омладина - вишеструко ометена лица |  |
| Категорисана омладина - лица са оштећењем слуха |  |
| Категорисана омладина - лица са оштећењем вида |  |
| Категорисана омладина - телесно инвалидна лица |  |
| Процена радне способности - 1. степен |  |
| Лица којима је, у складу са прописима о пензијском и инвалидском осигурању, утврђена II или III категорија инвалидности, односно преостала радна способност |  |
| Ратни војни инвалид, мирнодопски војни инвалид и цивилни инвалид рата I групe |  |
| Ратни војни инвалид, мирнодопски војни инвалид и цивилни инвалид рата II групe |  |
| Ратни војни инвалид, мирнодопски војни инвалид и цивилни инвалид рата III групe |  |
| Ратни војни инвалид, мирнодопски војни инвалид и цивилни инвалид рата IV групe |  |
| Ратни војни инвалид, мирнодопски војни инвалид и цивилни инвалид рата V групe |  |
| Ратни војни инвалид, мирнодопски војни инвалид и цивилни инвалид рата VI групe |  |
| Ратни војни инвалид, мирнодопски војни инвалид и цивилни инвалид рата VII групe |  |
| Ратни војни инвалид, мирнодопски војни инвалид и цивилни инвалид рата VIII групe |  |
| Ратни војни инвалид, мирнодопски војни инвалид и цивилни инвалид рата IX групe |  |
| Ратни војни инвалид, мирнодопски војни инвалид и цивилни инвалид рата X групe |  |
| **УКУПНО** |  |

**4. ПРЕГЛЕД ДОСТАВЉЕНЕ ДОКУМЕНТАЦИЈЕ**

|  |  |
| --- | --- |
| 1. | Табеларни преглед реализованих набавки репроматеријала у посматраном периоду, по месецима |
| 2. | Фактуре за плаћен репроматеријал, у периоду од 1. јула до 31. децембра 2019. године |
| 3. | Извод из банке као доказ да су достављене фактуре плаћене |
| 4. | Списак запослених на дан 31. јануар 2020. године |
| 5. | Списак запослених особа са инвалидитетом са степеном и врстом инвалидитета на дан 31. јануара 2020. године |
| 6. | Извештај о пословању за 2019. годину |
| 7. | Извештај о реализацији плана пословања за период јул - децембар 2019. године |
| 8. | План пословања за период јануар – јун 2020. године |
| 9. | Изјава да ли је предузеће за исте правдане трошкове добило и по ком основу државну помоћ |
| 10. | Изјава да предузеће није привредни субјект у тешкоћама за предузећа која аплицирају за регионалну државну помоћ, док предузећа која се сматрају привредним субјектом у тешкоћама достављају изјаву о свакој другој de minimis државној помоћи која је предузећу додељена у текућој и претходне две фискалне године |
| 11. | Доказ о измиреним порезима и доприносима, односно уверење Пореске управе о измиреним доспелим обавезама, не старије од 30 дана од дана објављивања позива |

**ИЗЈАВА ПОДНОСИОЦА ПРИЈАВЕ О ТАЧНОСТИ ПОДАТАКА**

Под пуном материјалном и кривичном одговорношћу тврдим да су достављена документација и сви подаци уписани у ову пријаву потпуни и тачни.

**ПОДНОСИЛАЦ ПРИЈАВЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**